CELEX: 31987D0574
Language: el
Date: 1987-10-06 00:00:00
Title: 87/574/ΕΟΚ: Απόφαση της Επιτροπής της 6ης Οκτωβρίου 1987 που καθορίζει την κατανομή στα κράτη μέλη του συμπληρώματος κοινοτικών αδειών για το 1988, το οποίο προκύπτει από την ετήσια αύξηση κατά 15 % της κοινοτικής ποσόστωσης για τις οδικές εμπορευματικές μεταφορές

Avis juridique important

|

31987D0574

87/574/ΕΟΚ: Απόφαση της Επιτροπής της 6ης Οκτωβρίου 1987 που καθορίζει την κατανομή στα κράτη μέλη του συμπληρώματος κοινοτικών αδειών για το 1988, το οποίο προκύπτει από την ετήσια αύξηση κατά 15 % της κοινοτικής ποσόστωσης για τις οδικές εμπορευματικές μεταφορές  

Επίσημη Εφημερίδα αριθ. L 349 της 12/12/1987 σ. 0049 - 0049

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 6ης Οκτωβρίου 1987  που καθορίζει την κατανομή στα κράτη μέλη του συμπληρώματος κοινοτικών αδειών για το 1988, το οποίο προκύπτει από την ετήσια αύξηση κατά 15 % της κοινοτικής ποσόστωσης για τις οδικές εμπορευματικές μεταφορές  (87/574/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3164/76 του Συμβουλίου της 16ης Δεκεμβρίου 1976 σχετικά με την κοινοτική ποσόστωση για τις οδικές εμπορευματικές μεταφορές μεταξύ κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 1879/87 (2), και ιδίως το άρθρο 3 παράγραφος 5,  τις διαβουλεύσεις με τα κράτη μέλη,  Εκτιμώντας:  ότι, σύμφωνα με το άρθρο 3 παράγραφος 5 του κανονισμού (ΕΟΚ) αριθ. 3164/76, η Επιτροπή πρέπει να καθορίσει πριν από την 1η Οκτωβρίου κάθε έτους, για τετραετή περίοδο με αρχή το 1985, την κατανομή στα κράτη μέλη του συμπληρώματος κοινοτικών αδειών που προκύπτει από την αύξηση της κοινοτικής ποσόστωσης·  ότι, κατά τη συνεδρίασή του της 30ής Ιουνίου 1986, το Συμβούλιο ενέκρινε τα συμπεράσματα σύμφωνα με τα οποία η ετήσια αύξηση της κοινοτικής ποσόστωσης θα πρέπει να είναι 40 % συσσωρευμένη, από την 1η Ιανουαρίου 1987· ότι, εγκρίνοντας τον κανονισμό (ΕΟΚ) αριθ. 1879/87 που προαναφέρθηκε, το Συμβούλιο υλοποίησε την αύξηση αυτή, μόνον όμως για το 1987·  ότι, όπως έχει σήμερα, το άρθρο 3 παράγραφος 1 του κανονισμού προβλέπει ετήσια αύξηση κατά 15 % της κοινοτικής ποσόστωσης για το 1988, μετά από απόφαση της Επιτροπής·  ότι το συμπλήρωμα αδειών που προκύπτει από την ετήσια αύξηση πρέπει να κατανεμηθεί μεταξύ των κρατών μελών σύμφωνα με τα κριτήρια που καθορίζει το άρθρο 3 παράγραφος 3 του κανονισμού και σύμφωνα με το τρόπο υπολογισμού που αναφέρεται στο παράρτημά του IV·  ότι το άρθρο 3 παράγραφος 5 δεύτερο εδάφιο του κανονισμού προβλέπει ότι η απόφαση της Επιτροπής ισχύει μετά από δύο μήνες από την κοινοποίησή της, εκτός εάν εν τω μεταξύ κράτος μέλος υποβάλει σχετική προσφυγή στο Συμβούλιο,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το συμπλήρωμα κοινοτικών αδειών για το 1988, που προκύπτει από την ετήσια κατά 15 % αύξηση της κοινοτικής ποσόστωσης, ανέρχεται σε 1 742 άδειες.  Άρθρο 2  Η κατανομή του συμπληρώματος αδειών που αναφέρθηκε στο άρθρο 1 καθορίζεται ως εξής:  Βέλγιο 154  Δανία 174  Γερμανία 220  Ελλάδα 72  Ισπανία 161  Γαλλία 183  Ιρλανδία 79  Ιταλία 186  Λουξεμβούργο 97  Κάτω Χώρες 190  Πορτογαλία 101  Ηνωμένο Βασίλειο 125  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 6 Οκτωβρίου 1987.  Για την Επιτροπή  Stanley CLINTON DAVIS  Μέλος της Επιτροπής  (1) ΕΕ αριθ. L 357 της 29. 12. 1976, σ. 1.  (2) ΕΕ αριθ. L 179 της 3. 7 1987, σ. 3.